Per centre d'inspecció periòdica:
Formulari model EP-1 (o AP-2, en el cas d'instal·lacions existents el 7/11/2009), de posada en servei com a instal·lació del centre d'inspecció periòdica, segellat per un organisme de control i amb número d'inscripció en el registre d'instal·lacions d'equips a pressió (EPI o API).
Punxó per al rebuig de botelles amb la contrasenya indicada en l'Annex II de la ITC EP-5.
Punxó per al marcatge identificador de l'empresa, que s'ha de col·locar sobre les botelles inspeccionades, i disposar de còpia del marcatge sobre un quadrat d'alumini de 2 x 2 cm.
Declaració signada per la persona titular de l'empresa o la seva representant en la qual faci constar que el personal encarregat de les inspeccions està degudament instruït i té els coneixements necessaris per efectuar les proves i els controls per garantir la continuïtat del funcionament de les botelles segons l'Annex 5 de l'Ordre IUE/470/2009, de 30 d'octubre.
Model d'etiqueta adhesiva de la inspecció periòdica que el centre d'inspecció ha d'enganxar sobre l'ampolla en el cas d'ampolles de materials compostos, un cop superada la inspecció periòdica, i en la qual han de constar, com a mínim, les dades següents:
Formulari model EP-1 (o AP-2, en el cas d'instal·lacions existents el 7/11/2009), de posada en servei com a instal·lació d'equips de pressió de la instal·lació del centre d'inspecció visual, segellat per un organisme de control i amb número d'inscripció en el registre d'instal·lacions d'equips a pressió (EPI o API).
Declaració signada per la persona titular de l'empresa o la seva representant en la qual faci constar que el personal encarregat de les inspeccions visuals està degudament instruït i té els coneixements necessaris per efectuar les proves i els controls segons l'Annex 5 de l'Ordre IUE/470/2009, de 30 d'octubre.
Per centre de recàrrega de botelles:
Emplaçament de la zona de recàrrega:
a) La zona de recàrrega no pot tenir parets, sostre o sòl comuns amb altres locals o espais habitats, llevat que es justifiqui en el projecte que en els tancaments es disposa d'una protecció adequada que sigui capaç de suportar l'impacte, en cas d'accident, per despreniment o explosió d'una ampolla o d'algun dels seus components.
En el cas que la instal·lació no requereixi projecte d'instal·lació, la protecció de l'emplaçament, segons el paràgraf anterior, s'ha de justificar mitjançant un projecte específic signat per un tècnic titulat competent.
b) Les obertures que comuniquin amb altres locals i amb l'exterior (portes i finestres) s'han de protegir adequadament de manera que no puguin causar danys a les persones, a les propietats i a les coses en cas d'accident, per impacte físic o per expansió del fluid.
c) La presa d'aspiració de l'aire de compressió s'ha de situar en un lloc que en permeti garantir la qualitat.
d) Durant el procés de recàrrega no és permesa l'entrada de persones alienes al procés de recàrrega.
S'han de col·locar rètols indicant aquesta prohibició a les portes d'entrada.
Instal·lacions per a barreja de gasos respirables:
Les ampolles, els accessoris i tots els components i elements que s'utilitzin en el procés de recàrrega per a les barreges amb continguts d'oxigen superiors al 21 per cent han de tenir un rigorós sistema de manipulació i neteja que garanteixi l'absència de greix, oli o qualsevol altre component que pugui donar lloc a explosions.
Les ampolles i els components que constitueixen la instal·lació utilitzats per a la manipulació, compressió i emmagatzematge de la barreja de gasos han d'estar fabricats per contenir i tractar el producte esmentat i s'han d'aplicar exclusivament al tipus de barreja a què es destinin.
Cadascun dels components de l'equip utilitzat en la preparació de les barreges respirables ha de poder justificar que compleix la reglamentació en vigor en el moment de la seva comercialització.
Les instal·lacions esmentades han de disposar dels corresponents sistemes d'homogeneïtzació i anàlisi de les barreges, per garantir-ne la qualitat i salubritat.
La instal·lació ha de disposar d'una rampa de càrrega independent, degudament diferenciada i separada de la rampa de càrrega d'aire.
És responsabilitat de l'empresa recarregadora garantir la qualitat del gas.
Per a això, en les barreges de gasos respirables diferents de l'aire, cal facilitar per a cada recàrrega un certificat en el qual s'especifiquin les característiques de la barreja introduïda en l'ampolla.
Components de les instal·lacions:
Vàlvules, sistemes d'acoblament i ràcords de connexió.
El sistema d'acoblament entre vàlvula i ampolla, així com l'acoblament per a la seva connexió als aparells d'utilització i per a la connexió a la rampa de càrrega, ha de garantir l'estanquitat i evitar connexions inadequades quan s'utilitzin diferents barreges de gasos respirables.
Els recipients que constitueixin un sistema de producció i/o emmagatzematge d'aire i de barreges respirables d'alta pressió han de disposar d'un dispositiu de purga que permeti recollir i evacuar els condensats d'acord amb la legislació vigent, llevat que en el projecte es justifiqui la no-existència de condensats.
Tractament i filtratge de l'aire i de les barreges respirables.
Cada instal·lació ha de disposar d'un sistema de tractament i filtratge dels gasos respirables que en garanteixi la qualitat, de manera que es trobi en condicions idònies de ser respirat, de conformitat amb la legislació vigent.
La responsabilitat que l'aire atmosfèric i les barreges diferents de l'aire es trobin en condicions idònies per ser respirades correspon a l'empresa recarregadora.
Tota instal·lació de recàrrega ha de disposar del dispositiu mecànic o elèctric corresponent que permeti regular les condicions de treball, del compressor o dels compressors, en funció de la pressió màxima admissible de l'element que la tingui més baixa dins de la instal·lació.
En tot cas, el pressòstat s'ha d'ajustar a pressió inferior a la de taratge de la vàlvula de seguretat de la rampa de càrrega.
a) La protecció contra sobrepressions en les instal·lacions de càrrega s'ha de realitzar per mitjà de vàlvules de seguretat tipus ressort, amb seient d'aixecament total i precintables.
Cada vàlvula de seguretat ha de ser capaç d'evacuar la totalitat del cabal d'aire que es pugui produir, emmagatzemar o circular, sense que es generi un increment de pressió a l'entrada de la vàlvula que arribi a superar el 10 per cent de la pressió de taratge, quan es descarregui el cabal màxim per al qual ha estat prevista.
b) Les vàlvules de seguretat s'han d'ajustar i precintar de manera que no se superi permanentment la pressió màxima admissible de l'element de la instal·lació que la tingui més baixa.
c) S'ha d'instal·lar, com a mínim, una vàlvula de seguretat precintable en cadascuna de les parts de la instal·lació següents:
- Al circuit dels recipients d'emmagatzematge d'aire a alta pressió.
- A la rampa de càrrega, per a cada pressió de càrrega individualitzada.
d) No poden existir vàlvules de seccionament entre una vàlvula de seguretat i el recipient o la part de la instal·lació a protegir.
Després de cada vàlvula reductora de pressió s'ha d'instal·lar una vàlvula de seguretat que protegeixi el sector de baixa pressió.
a) Cal instal·lar un manòmetre, com a mínim, en els punts següents:
- Al circuit dels dipòsits o ampolles de reserva.
- En el col·lector o rampa de càrrega, per a cada pressió individualitzada d'ompliment.
- Abans i després d'una vàlvula reductora de pressió, si n'hi ha.
b) Complementàriament, cada centre de càrrega ha de disposar d'un manòmetre degudament calibrat per tal de poder comprovar, com a mínim un cop l'any, el conjunt dels manòmetres de la instal·lació.
L'emmagatzematge d'ampolles fora de servei durant llargs períodes de temps s'ha de fer tot mantenint al seu interior una pressió residual positiva.
(només si la casella Equips compactes de recàrrega de botelles només amb connexió elèctrica i no tinguin consideració d'instal·lació està marcada amb NO)
Formulari model EP-1 (o AP-2, en el cas d'instal·lacions existents el 7/11/2009), de posada en servei com a instal·lació d'equips a pressió de la instal·lació de recàrrega, segellat per un organisme de control i amb número d'inscripció en el registre d'instal·lacions d'equips a pressió (EPI o API).
(només si la casella Equips compactes de recàrrega de botelles només amb connexió elèctrica i no tinguin consideració d'instal·lació està marcada amb SÍ)
Memòria descriptiva feta per la persona titular, i que inclogui una relació de components i les corresponents declaracions CE de conformitat del fabricant.
Declaració signada per la persona titular de l'empresa o la seva representant en la qual faci constar que el personal encarregat del funcionament de la instal·lació de recàrrega està degudament instruït en el seu maneig i coneix els requisits i les comprovacions que s'han dut a terme per omplir les botelles segons l'Annex 5 de l'Ordre IUE/470/2009, de 30 d'octubre.
Certificat d'un organisme de control d'aprovació del manual de procediment d'actuació per a la recàrrega de botelles indicant, com a mínim, les actuacions per a la càrrega de botelles amb pressions diferents a les de tarat de la rampa de càrrega.